| **Raimundas Karoblis** |
| --- |
|  |
| Gimė | 1968 m. balandžio 14 d. (55 metai)Vaškai, Pasvalio raj. |
| Sutuoktinis (-ė) | Daiva |
| Vaikai | Justina ir Guoda |
|  |
| Veikla | Lietuvos diplomatas, teisininkas |
| Pareigos | Ambasadorius ypatingiems pavedimams |
|  |
| Alma mater | 1992 m. Vilniaus universitetas |
|  |
| Žymūs apdovanojimai |
| 2014 m. Ordino „Už nuopelnus Lietuvai" Komandoro kryžius |

**Raimundas Karoblis** (g. 1968 m. balandžio 14 d.) – Lietuvos diplomatas, Nepaprastasis ir įgaliotasis ambasadorius (2010), teisininkas, užsienio reikalų viceministras (nuo 2015 m.), krašto apsaugos ministras (2016–2020 m.).

Biografija
----------

1977–1986 m. mokėsi Panevėžio J. Balčikonio vidurinėje mokykloje. 1986–1992 m. studijavo Vilniaus Universiteto Teisės fakultete, baigė vienpakopes vientisąsias teisės studijas, jam suteiktas teisininko kvalifikacinis laipsnis. 1992–1994 m. dirbo Lietuvos laisvosios rinkos institute teisės konsultantu.

Nuo 1994 m. dirbo Užsienio reikalų ministerijos Prekybos skyriuje, I sekretoriumi, po to skyriaus vedėju. 1997–1999 m. Ekonomikos departamento direktorius. Dalyvavo derybose dėl Asociacijos sutarties su Europos Sąjunga, daugumos Lietuvos laisvosios prekybos sutarčių, Lietuvos stojimo į Pasaulio prekybos organizaciją.

1999–2003 m. dirbo Lietuvos nuolatinės misijos Jungtinių Tautų skyriaus Ženevoje ministru patarėju. 2001–2003 m. Lietuvos nuolatinis atstovas prie Pasaulio prekybos organizacijos. Organizavo baigiamąsias Lietuvos stojimo į PPO derybas, dalyvavo PPO daugiašalėse derybose ir derybose su Rusija ir Ukraina. 2002–2003 m. – Pasaulio prekybos organizacijos Muitinio įvertinimo komiteto pirmininkas.

2003–2007 m. vadovavo Užsienio reikalų ministerijos Ekonomikos, vėliau – Užsienio prekybos politikos departamentams. Europos Sąjungos Tarybos 133 (užsienio prekybos) komiteto tikrasis narys.

2007–2010 m. R. Karoblis dirbo Lietuvos nuolatinės atstovybės ES ambasadoriumi ypatingiems pavedimams, nuolatinio atstovo pavaduotoju, atstovu Europos Sąjungos Tarybos COREPER I komitete.

2010 - 2015 m. m. - Lietuvos nuolatinis atstovas Europos Sąjungoje. Vienas pagrindinių Lietuvos pirmininkavimo ES Tarybai koordinatorių. 2013 m. liepos – gruodžio mėn. – ES Tarybos COREPER II pirmininkas, vadovavo daugiašalėms deryboms COREPER II formate ir atstovavo Tarybą derybose su Europos Parlamentu derybose dėl Sanglaudos, Išorinių finansinių instrumentų, Teisingumo ir vidaus reikalų finansinių instrumentų paketų, Sezoninių darbuotojų direktyvos. Kaip ES Tarybos CORPER II komiteto pirmininkas, šiame formate vadovavo pasiruošimams Vilniaus Rytų partnerystės aukščiausiojo lygio susitikimui, taip pat bankinės sąjungos, 2014 m. ES biudžeto ir kitų COREPER II komiteto kompetencijos srityse vykusioms deryboms.

2015 m. rugpjūčio 19 d. paskirtas Užsienio reikalų viceministru, atsakingu už ES reikalus, išorinius ekonominius santykius ir ekonominę diplomatiją.

Apdovanojimai
-------------

* Ordino „Už nuopelnus Lietuvai" Komandoro kryžius, 2014 m.
* Ordino „Už nuopelnus Lietuvai" Riterio kryžius, 2003 m.
* Atminimo ženklas už asmeninį indėlį prisidedant prie Lietuvos pirmininkavimo ES Tarybai 2013 metais, 2013 (Nr. 001) .
* LR Užsienio reikalų ministerijos medalis "Lietuvos narystei ES ir NATO paminėti", 2004 m.
* Lietuvos pramonininkų konfederacijos "Garbės aukso ženklas", 2001 m.
* ICC Lietuva Garbės ženklas, 2005 m.

Šaltiniai
---------

1. 1 2   Archyvuota kopija 2015-09-14 iš Wayback Machine projekto. (URM inf.)
2. ↑  Jurgita Mockienė. *Raimundas Karoblis*. Visuotinė lietuvių enciklopedija. Nuoroda tikrinta 2021-04-06.
3. ↑   World Trade Organization. Council for Trade in Goods. Minutes of the meeting. Held in the Centre William Rappard on 22 and 23 March 2002, p. 17.
4. ↑   Archyvuota kopija 2015-04-17 iš Wayback Machine projekto. Lietuvos Respublikos Ministro Pirmininko 2004 m. gruodžio 23 d. potvarkis Nr. 328
5. ↑  Prezidentė įteikė skiriamuosius raštus Archyvuota kopija 2015-04-19 iš Wayback Machine projekto. (www.president.lt)
6. ↑  Lietuvos atstovas ES įteikė skiriamuosius raštus Europos Komisijos vadovui. (www.balsas.tv3.lt)
7. ↑  Užsienio reikalų viceministru paskirtas R. Karoblis[neveikianti nuoroda] (lzinios.lt inform.)


| Politinis postas |
| --- |
| Prieš tai:**-** | **Lietuvos nuolatinis atstovas prie Pasaulio prekybos organizacijos** 2001–2003 m. | Po to:**Albinas Zananavičius** |
| Prieš tai:**Rytis Martikonis** | **Lietuvos ambasadorius prie Europos Sąjungos** 2010–2015 m. | Po to:**Jovita Neliupšienė** |
| Prieš tai:**Juozas Olekas** | **Lietuvos krašto apsaugos ministras**2016 – 2020 m. | Po to:**Arvydas Anušauskas** |